Document ID: 31990R2766

*****
ΚΑΝΟΝΙΣΜΟΣ (ΕΟΚ) αριθ. 2766/90 ΤΗΣ ΕΠΙΤΡΟΠΗΣ
της 27ης Σεπτεμβρίου 1990
για τροποποίηση του κανονισμού (ΕΟΚ) αριθ. 1726/82 περί καθορισμού των κέντρων παρέμβασης για τους σπόρους κράμβης, γογγύλης και ηλίανθου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2), και ιδίως το άρθρο 24 παράγραφος 2,
Εκτιμώντας:
ότι στον κανονισμό (ΕΟΚ) αριθ. 1726/82 της Επιτροπής της 30ής Ιουνίου 1982 περί καθορισμού των κέντρων παρέμβασης για τους κραμβόσπορους, τους γογγυλόσπορους και τους ηλιανθόσπορους (3), όπως τροποποιήθηκε τελευταία από τον κανονισμό (ΕΟΚ) αριθ. 2345/86 (4), καταρτίστηκε κατάλογος των κέντρων παρέμβασης στην Κοινότητα·
ότι, λόγω της ενοποίησης της Γερμανίας, θα πρέπει να προβλεφθούν κέντρα παρέμβασης στο έδαφος της πρώην Λαοκρατικής Δημοκρατίας της Γερμανίας· ότι το Karstaedt, το Magdeburg και το Riesa πληρούν τους όρους για να συμπεριληφθούν στα κέντρα παρέμβασης για τους σπόρους κράμβης και γογγύλης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το μέρος του παραρτήματος του κανονισμού (ΕΟΚ) αριθ. 1762/82, όσον αφορά την Ομοσπονδιακή Δημοκρατία της Γερμανίας, τροποποιείται ως εξής:
«Ομοσπονδιακή Δημοκρατία της Γερμανίας
- Augsburg
- Bamberg
- Duesseldorf
- Hamburg
- Karstaedt
- Magdeburg
- Mannheim
- Plochingen
- Regensburg
- Riesa
- Wuerzburg».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 3 Οκτωβρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Σεπτεμβρίου 1990.

Labels: 3
18
17
5